ইদ ও পুজো উপলক্ষে রাজ্য সরকারি কর্মচারীর বোনাস পেতে চলেছেন। অগ্রিম বেতনের জন্য আবেদন করতেও পারবেন তাঁরা। অর্থ দফতর বিজ্ঞপ্তি জারি করে জানিয়েছে, যাঁদের ২৫ হাজার টাকা পর্যন্ত বেতন, তাঁরা ৩ হাজার ৬০০ টাকা বোনাস পাবেন। গত বছর পুজোই বোনাস ছিল ৩ হাজার ৪০০ টাকা। এই বছর ২০০ টাকা বেশি মিলবে। 
যাঁদের বেতন ২৫ হাজার থেকে ৩৬ হাজার টাকার মধ্যে, তাঁরা পুজো উপলক্ষ্যে ৪ হাজার  টাকা অগ্রিমের জন্য আবেদন করতে পারবেন। এই অঙ্কটাও গত বছরে ছিল ৩ হাজার ৫০০ টাকা। এই বছর ৫০০ টাকা বাড়ানো হয়েছে। অগ্রিম নিলে ওই টাকা ১০টি কিস্তিতে শোধ করতে হবে।
ইদের জন্য আগামী ৩০ জুলাই পর্যন্ত এবং পুজোর জন্য ২১ সেপ্টেম্বর থেকে ২৯ সেপ্টেম্বরের মধ্যে বোনাস ও অগ্রিম দেওয়া হবে বলে জানানো হয়েছে।